b'\n_START_ARTICLE_\nBoris Jelcin\n_START_SECTION_\nZasebno \xc5\xbeivljenje\n_START_PARAGRAPH_\nAleksander Smirnov, kremeljski predstavnik za odnose z javnostjo, je 23. aprila, 2007 potrdil Jelcinovo smrt. Po poro\xc4\x8danju agencije Interfaks, ki se sklicuje na neimenovan vir, je bil vzrok smrti sr\xc4\x8dna kap.\n_START_SECTION_\nPoliti\xc4\x8dna kariera\n_START_PARAGRAPH_\nJelcin je bil prvi predsednik Rusije med 10. julijem 1991 in 31. decembrom 1999. Njegov naslednik je postal Vladimir Putin.\n_START_SECTION_\nZunanja politika\n_START_PARAGRAPH_\nLeta 1999 je ob za\xc4\x8detku vojne na Kosovu Jelcin mo\xc4\x8dno nasprotoval voja\xc5\xa1kemu posegu Nata na ozemlju, in posvaril pred mo\xc5\xbeno Rusko intervencijo v primeru, da bi NATO na ozemlje tedanje Jugoslavije napotil kopenske sile.\n_START_SECTION_\nNotranja politika\n_START_PARAGRAPH_\nNajve\xc4\x8d prahu je v svetovni javnosti Jelcin dvignil leta 1991, ko je pri snovanju ekonomske politike upo\xc5\xa1teval nasvete Mednarodnega monetarnega sklada, Svetovne banke in Finan\xc4\x8dnega ministrstva ZDA, ki so v poznih osemdesetih letih razvili standardni na\xc4\x8drt za ekonomije v razvoju. Ta na\xc4\x8drt imenovan tudi Washingtonski konsenz ali \xc5\xa1ok terapija, je mno\xc5\xbeica ukrepov za liberalizacijo cen in stabilizacijo dr\xc5\xbeavnega prora\xc4\x8duna._NEWLINE_Pokopan je na moskovskem pokopali\xc5\xa1\xc4\x8du Novodevi\xc4\x8di.'